Diari Oficial de la Generalitat Valenciana


Sumari del DOGV 5647, del 26-11-2007 (2007/14692)

RESOLUCIÓ de 16 de novembre de 2007, del secretari autonòmic de Cultura, per la qual es resol la convocatòria del concurs públic per a la concessió de beques per a realitzar projectes d'investigació o creació artística a l'estranger.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5647

Data del DOGV
:   26-11-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/14956


Data del document
:   16-11-2007

Organisme emissor
:   Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * assignació per estudis
    * professió artística

RESOLUCIÓ de 16 de novembre de 2007, del secretari autonòmic de Cultura, per la qual es resol la convocatòria del concurs públic per a la concessió de beques per a realitzar projectes d'investigació o creació artística a l'estranger. [2007/14885]  
Per l'Orde de 25 d'abril de 2007, de la conselleria de Cultura, Educació i Esport, publicada en el DOCV de 4 de juny, es van convocar beques per a la realització de projectes d'investigació o creació artística en les manifestacions d'escultura, pintura, arquitectura i altres creacions artístiques objecte de perfeccionament a través de cursos a l'estranger.   
Complits els tràmits requerits en la convocatòria, vista la proposta elaborada per la comissió avaluadora i d'acord amb la disposició primera de l'orde esmentada, per delegació de la consellera, resolc:  
Primer  
1. Adjudicar les beques en les diferents modalitats als aspirants que figuren a continuació, amb els imports per al curs 2007/2008 que s'hi indiquen:  
Pintura: Ernesto Casero Alcañiz, 17.600 euros.  
Escultura: Anna Talens Pardo: 18.000 euros.   
Una altra especialitat artística: Patricia Zuriaga Martín, 17.480 euros.   
Una altra especialitat artística: Ana Mª Cembrero Coca, 18.000 euros.   
2. Declarar deserta la modalitat d'arquitectura, per falta d'aspirants.   
3. Desestimar la sol·licitud presentada per Blanca Añón García, en la modalitat de creació artística, per haver obtingut una puntuació inferior als altres beneficiaris. No obstant això, en el cas que es produïsca una renúncia en alguna de les beques de creació artística adjudicades, es podrà adjudicar la beca a esta aspirant en virtut de la previsió de la base sisena de l'orde de referència.   
4. Considerar desistida la sol·licitud presentada per Carolina Arantxa Mateo Cecilia, ja que va ser requerida perquè aportara la documentació i no l'ha entregada dins del termini establit a l'efecte.   
5. Excloure del concurs, en aplicació de la base segona de l'annex I de l'orde de referència, la sol·licitud presentada per Mercedes Mollá Marfil, per haver sol·licitat la beca per a fer estudis dirigits a l'obtenció de titulació acadèmica.   
Segon  
L'import global per a l'exercici de 2007 és de 59.876,30 euros, el qual s'ha de distribuir entre els adjudicataris de forma directament proporcional a les quantitats establides en l'apartat anterior, i s'ha de fer efectiu a càrrec de la línia de subvenció T6951 de l'aplicació pressupostària 75.55.49.816.66 del pressupost de la Generalitat per a l'exercici 2007. La resta quedarà supeditada a l'existència de crèdit adequat i suficient en la línia de subvenció indicada o equivalent del pressupost de la Generalitat per a l'exercici 2008, de conformitat amb el punt segon de l'orde de convocatòria.   
Tercer  
Les obligacions de les persones beneficiàries són les indicades en la base setena de l'annex I de l'esmentada Orde de 25 d'abril de 2007 de la conselleria de Cultura, Educació i Esport.   
Quart  
El pagament de les beques s'ha de fer d'acord amb el que disposa la base novena de l'orde mencionada.   
Els justificants de despeses, factures i qualsevol altre document de pagament s'han d'enviar a la Secretaria Autonòmica de Cultura abans del 20 de desembre de 2007.   
De conformitat amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera de Cultura i Esport en el termini d'un mes a comptar des de l'endemà de la publicació.   
b) El recurs contenciós administratiu ha de presentar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.  
València, 16 de novembre de 2007.- El secretari autonòmic de Cultura, p. d. (Orde de 25 d'abril de 2007, DOGV núm. 5526, de 04.06.2007): Rafael Miró Pascual.